Rossiafa gejatota, zo kodeyarsal ‼ (gre)
Rossiafa gejatota, zo kodeyarsal ‼ ( ukrainavon Русскій воєнний корабль, іді на хуй!, is rossiavon Русский военный корабль, иди на хуй! ) tir piutegre divplekuyune gan Ukrpocta ukrainafa piutezanela. Envayane gan Boris Grox yambik  az kozanayane ba 12/04/2022, va regala ke Perake ewala sokiyise ba 24/02/2022 bal tolgenira va Ukraina vuester : bak mila regala, san-baroy ukrainaf sayakik tigis koe Perake ewala, karzan gu xaara gan Moskva rossiafa prokasa gejatota, kan bat lutsagas blayak dulzeyed.

Arti tolka moi divplekura va gre, Ukraina dakter da va mila Moskva gejatota kan toloy Neptun prok al tazer nume al kidapar. Tici vielcek ke 14/04/2022, daktera va belxara ke Moskva zo askir kore rossiafa elda to rojura zibur da ukrainafa prokara co tir neki ise tcilkar da bopelawera vas firdewera ke megrupeni neki daneyer. Wori ba 15/04/2022 tanarasokeemafa zaniga ruyer da to toloy ukrainaf prok va gejatota tire al belxasid.

Vuestexa 

Gre
Tolgenira va Ukraina